Olga Tokarczuková

Olga Nawoja Tokarczuková (bez prechýlenia: Tokarczuk; IPA: ) (* 29. január 1962, Sulechów, Poľsko) je poľská spisovateľka, esejistka, poetka a scenáristka, nositeľka Nobelovej ceny za literatúru za rok 2018.

Nositeľka Medzinárodnej Man Bookerovej ceny 2018 za knihu Bieguni (en: Flights), ako aj dvojnásobná nositeľka poľskej ceny za literatúru Nike za knihy Bieguni (2008) a Księgi Jakubowe (2015).

Život 
Dcéra učiteľov, Wandy a Józefa Tokarczukovcov. Narodila sa v poľskom Sulechówe a vyrastala v Klenici, odkiaľ sa s rodičmi presťahovala do Kietrzu. Tam ukončila Gymnázium Cypriana Kamila Norwida. V rokoch 19801985 absolvovala Fakultu psychológie Varšavskej univerzity. Počas štúdií sa ako dobrovoľníčka zaoberala pomocou osobám s psychickými ťažkosťami. Zaujali ju práce Carla Junga, čo ovplyvnilo jej tvorbu. Po štúdiách pracovala ako psychoterapeutka v poradni psychického zdravia vo Wałbrzychu.

Z prvého manželstva s vydavateľom Romanom Fingasom má syna, Zbigniewa. V súčasnosti je vydatá za Grzegorza Zygadła. Býva vo Vroclave a Krajanówe. Je spolumajiteľkou umeleckej kaviarne „Dobra Nowina“ otvorenej 13. júla 2020 v Nowej Rude.

Diela 
 1989 – Miasto w lustrach – zbierka poézie vyšla ako príloha literárneho časopisu Okolice č. 10/1989
 1993 – Podróż ludzi Księgi
 1995 – E. E.
 1996 – Prawiek i inne czasy (sk: Pravek a iné časy, Premedia, 2015, preložil Karol Chmel, ISBN 978-80-8159-329-1)
 1997 – Szafa
 1998 – Dom dzienny, dom nocny (sk: Dom vo dne, dom v noci, Záujmové združenie žien Aspekt, 2002, preložil Karol Chmel, ISBN 80-85549-34-4)
 2000 – Opowieści wigilijne, spolu s Jerzym Pilchom a Andrzejom Stasiukom
 2001 – Lalka i perła
 2001 – Gra na wielu bębenkach (sk: Hra na mnohých bubienkoch, Drewo a srd, 2003, preložil Karol Chmel, ISBN 80-88965-78-0)
 2004 – Ostatnie historie
 2006 – Anna In w grobowcach świata (sk: Anna In v hrobkách sveta (Sumerský mýtus o Inanne, ktorá porazila smrť), Slovart, 2008, preložil Karol Chmel, ISBN 978-80-8085-445-4)
 2007 – Bieguni (cs: Běguni, Host, 2018, preložili Petr Vidlák a Pavel Peč, ISBN 978-80-7577-637-2)
 2009 – Prowadź swój pług przez kości umarłych (sk: Cez kosti mŕtvych pluh svoj veď, Premedia, 2021, preložil Karol Chmel, ISBN 978-80-8159-928-6)
 2012 – Moment niedźwiedzia, zbierka esejí
 2014 – Księgi Jakubowe, ISBN 978-83-08-04939-6
 2017 – Zgubiona dusza (sk: Stratená duša, Artforum, 2020, preložil Karol Chmel, ISBN 978-80-8150-311-5)
 2018 – Opowiadania bizarne (cs: Bizarní povídky, Host, 2020, preložil Petr Vidlák, ISBN 978-80-275-0148-9)
 2018 – Profesor Andrews w Warszawie. Wyspa
 2022 – Empuzjon

Sfilmované diela 
 1998 – E. E. (televízna inscenácia podľa rovnomennej knihy, réžia: Maria Zmarz-Koczanowicz, hlavná úloha: Agata Buzek)
 1998 – Prawiek i inne czasy (televízna inscenácia podľa rovnomennej knihy, réžia: Piotr Tomaszuk, hlavná úloha: Joanna Kasperek a Jan Peszek)
 2000 – Numery (televízna inscenácia podľa rovnomennej poviedky z knihy Szafa, réžia: Agnieszka Lipiec-Wróblewska, hlavná úloha: Ewa Dałkowska)
 2000 – Skarb (televízna inscenácia podľa fragmentov knihy Dom dzienny, dom nocny, réžia: Piotr Mularuk, hlavná úloha: Maja Ostaszewska);
 2003 – Żurek (film na základe rovnomennej poviedky z knihy Gra na wielu bębenkach, réžia: Ryszard Brylski)
 2004 – Miłości (televízna inscenácia podľa poviedok knihy Gra na wielu bębenkach, réžia: Filip Zylber)
 2007 – Aria Diva (krátky film podľa poviedky Ariadna na Naksos z knihy Gra na wielu bębenkach, réžia: Agnieszka Smoczyńska)
 2011 – Zniknięcie (krátky film na motívy románu Bieguni, réžia: Adam Uryniak)
 2016 – Glicynia (krátky film, réžia: Izabela Kiszczak)
 2017 – Cez kosti mŕtvych (pl: Pokot) (film podľa románu Prowadź swój pług przez kości umarłych, réžia: Agnieszka Holland i Kasia Adamik)
 2019 – Noc v Mariandu (krátky film, réžia: Matěj Chlupáček, Maja Hamplová, Martin Hradecký)

Ocenenia 
 1994 – Cena Poľskej spoločnosti vydavateľov kníh (PTWK) za Podróż ludzi Księgi
 1996 – Paszport „Polityki“ – ocenenie týždenníka Polityka v oblasti kultúry
 1997 – Nike – cena čitateľov za literatúru za Pravek a iné časy
 1997 – Cena nadácie Kościelskich
 1999 – Nike – cena čitateľov za literatúru za knihu Dom vo dne, dom v noci
 1999 – Literárna cena Władysława Reymonta
 2002 – Nike – cena čitateľov za literatúru za knihu Hra na mnohých bubienkoch
 2005 – čestné obyvateľstvo mesta a gminy Bardo
 2008 – Nike – cena za literatúru za knihu Bieguni
 2008 – Cena Samuela B. Lindeho, poľsko-nemecká cena udeľovaná zástupcami partnerských miest Toruňa a Göttingenu
 2009 – čestné obyvateľstvo mesta Nowa Ruda
 2010 – nominácia na cenu za literatúru Nike za Prowadź swój pług przez kości umarłych
 2013 – Stredoeurópska cena Vilenica
 2014 – Dolnosliezska cena kultúry Silesia udeľovaná snemom Dolnosliezskeho vojvodstva
 2015 – Nike – cena za literatúru za Księgi Jakubowe
 2015 – Nike – cena čitateľov za literatúru za Księgi Jakubowe
 2015 – medzinárodná Cena mosta (pl: Nagroda Mostu, de: der Internationale Brückepreis) miest Görlitz a Zgorzelec
 2016 – „Zasłużona dla Miasta Wałbrzycha“, ocenenie mestského zastupiteľstva mesta Wałbrzych
 2017 – Medzinárodná literárna cena zastupiteľstva Štokholmu za Księgi Jakubowe
 2017 – hviezda v Aleji hviezd literatúry pri Mestskej knižnici v meste Mińsk Mazowiecki
 2017 – Cena (IX) Kongresu žien, Poznaň
 2018 – Cena Polcul foundation „za dobrovoľnícku prácu v oblasti kultúry Dolného Sliezska“
 2018 – The Man Booker International Prize 2018 za knihu Bieguni (en: Flights, Fitzcarraldo Editions, preložila Jennifer Croftová)
 2019 – čestné obyvateľstvo Vroclavu
 2019 – Prix Laure-Bataillon pre najlepšiu knihu preloženú do francúzštiny za Księgi Jakubowe (fr: Les Livres de Jakob, Éditions Noir sur Blanc, preložila Maryla Laurentová)
 2019 – Nobelova cena za literatúru 2018 „za rozprávačskú predstavivosť, ktorá s encyklopedickou vášňou prekračuje hranice ako svojbytná forma života“
 2019 – príležitostná medaila Senátu Poľskej republiky
 2020 – čestné obyvateľstvo hlavného mesta Varšavy
 2020 – La storia in un romanzo na knižnom festivale Pordenonelegge – Festa del libro con gli autori

Referencie

Iné projekty

Externé odkazy 
 Olga Tokarczuk – osobné stránky 
 Online katalóg Slovenskej národnej knižnice
 
 
 

Poľskí spisovatelia
Nositelia Nobelovej ceny za literatúru
Poľskí nositelia Nobelovej ceny
Nositelia Bookerovej ceny
Absolventi Varšavskej univerzity